
	UKMERGĖS RAJONO SAVIVALDYBĖS 
TARYBA

	

	SPRENDIMAS

	DĖL KAINOS UŽ MOKINIŲ IŠLAIKYMO PASLAUGAS UKMERGĖS „RYTO“ UGDYMO CENTRE NUSTATYMO TVARKOS APRAŠO
PATVIRTINIMO

	 

	2024 m. gegužės 30 d. Nr.7-159

	Ukmergė

	


	
	Vadovaudamasi Lietuvos Respublikos vietos savivaldos įstatymo 6 straipsnio 10 punktu, 15 straipsnio 2 dalies 29 punktu, Ukmergės rajono savivaldybės taryba  n u s p r e n d ž i a: 
1. Patvirtinti Kainos už mokinių išlaikymo paslaugas Ukmergės „Ryto“ ugdymo centre nustatymo tvarkos aprašą (pridedama).
2. Pripažinti netekusiu galios Ukmergės rajono savivaldybės tarybos 2012 m. birželio 28 d. sprendimą Nr. 7-161 „Dėl Kainos už mokinių išlaikymo paslaugas Ukmergės „Ryto“ specialiojoje mokykloje nustatymo tvarkos aprašo patvirtinimo“ su visais pakeitimais ir papildymais.

PATVIRTINTA
Ukmergės rajono savivaldybės tarybos
2024 m. gegužės 30 d. sprendimu Nr.7-159


KAINOS UŽ MOKINIŲ IŠLAIKYMO PASLAUGAS UKMERGĖS „RYTO“ UGDYMO CENTRE NUSTATYMO TVARKOS APRAŠAS

I SKYRIUS
BENDROSIOS NUOSTATOS

1. Kainos (toliau – mokestis) už mokinių išlaikymo paslaugas Ukmergės „Ryto“ ugdymo centre (toliau – centras) tvarkos aprašas (toliau – aprašas) reglamentuoja mokesčio dydį, mokėjimo terminus ir lengvatas.
2. Aprašas taikomas visiems centro mokiniams.
3. Apmokėjimo už mokinio ikimokyklinį/priešmokyklinį ugdymą ir mokinio pailgintos dienos grupėje išlaikymą sąlygos, mokėjimo terminai, šalių įsipareigojimai ir kiti šiam apraše numatyti reikalavimai įforminami mokymo sutartyse, kurias pasirašo centro direktorius ir tėvai (kiti teisėti vaiko atstovai), bei centro direktoriaus įsakyme.
4. Apraše vartojamos sąlygos:
4.1. mokestis – nustatyto dydžio pinigų suma, skirta biudžetinių įstaigų paslaugoms apmokėti;
4.2. maitinimo norma – maisto davinys, kurį mokinys gauna per dieną;
4.3. mokestis už mokinių maitinimą – mokestis, kurį sudaro išlaidos už produktus (įskaitant prekių pirkimo pridėtinės vertės mokestį);
4.4. mokestis už ugdymo paslaugą/specialiųjų socialinių paslaugų mokestis – mokestis, kurį sudaro išlaidos ugdymo reikmėms, higienos priemonėms, inventoriui įsigyti, kitoms ūkio ir administravimo išlaidoms padengti;
4.5. mokiniai – vaikai/jaunuoliai, ugdomi pagal pritaikytas ikimokyklinio ir priešmokyklinio ugdymo, individualizuotas pradinio ir pagrindinio ugdymo bei socialinių įgūdžių ugdymo programas;
4.6. BSI – bazinė socialinė išmoka (toliau – BSI);
4.7. kitos apraše vartojamos sąvokos atitinka Lietuvos Respublikos vietos savivaldos, Lietuvos Respublikos švietimo, Lietuvos Respublikos socialinės paramos mokiniams, Lietuvos Respublikos socialinės apsaugos išmokų atskaitos rodiklių ir bazinio bausmių ir nuobaudų dydžio įstatymuose ir kituose teisės aktuose vartojamas sąvokas.

II SKYRIUS
MOKESČIO UŽ PASLAUGAS APSKAIČIAVIMO TVARKA

5. Mokestį už mokinių išlaikymą ikimokyklinio /priešmokyklinio ugdymo grupėse sudaro:
5.1. mokestis už ugdymo paslaugą:
5.1.1. mokiniams gaunantiems slaugos ar priežiūros (pagalbos) išlaidų tikslinę kompensaciją (toliau – kompensacija):
5.1.1.1. ikimokyklinio ugdymo grupių vaikams – 0,7 procento kompensacijos dydžio už kiekvieną lankytą dieną;
5.1.1.2. priešmokyklinio ugdymo grupių mokiniams – 0,5 procento kompensacijos dydžio už kiekvieną lankytą dieną;
5.1.2. mokiniams negaunantiems slaugos ar priežiūros (pagalbos) išlaidų tikslinės kompensacijos:
5.1.2.1. ikimokyklinio ugdymo grupių vaikams – 1 procentas BSI už kiekvieną lankytą dieną;
5.1.2.2. priešmokyklinio ugdymo grupių mokiniams – 0,7 procento BSI už kiekvieną lankytą dieną;
5.2. maitinimo mokestis už kiekvieną lankytą diena:

	Ankstyvojo amžiaus grupių vaikams (1–3 m.)
	Ikimokyklinio amžiaus grupių vaikams, priešmokyklinio (4–6 m.) ir 1–4 klasių mokiniams
	5–10 klasių ir socialinių įgūdžių ugdymo programų mokiniams

	Pusryčiai
	1,30 Eur
	1,45 Eur
	1,45 Eur

	Pietūs
	2,25 Eur
	2,50 Eur
	2,75 Eur

	Vakarienė
	1,45 Eur
	1,60 Eur
	1,65 Eur

	Iš viso
	5,00 Eur
	5,55 Eur
	5,85 Eur


6. Maitinimo normos bendrabučio gyventojams:
6.1. priešmokyklinio ugdymo grupių ir 1–4 klasių mokiniams – 6,55 Eur (iš jų antrai vakarienei 1,00 Eur);
6.2. 5–10 klasių ir socialinių įgūdžių ugdymo programos mokiniams – 6,85 Eur (iš jų antrai vakarienei 1,00 Eur).
7. Mokestį už mokinių išlaikymą pailgintose dienos grupėse sudaro:
7.1. specialiųjų socialinių paslaugų mokestis:
7.1.1. mokiniams gaunantiems slaugos ar priežiūros (pagalbos) išlaidų tikslinę kompensaciją – 0,7 procento kompensacijos dydžio už kiekvieną lankytą dieną (mokiniams, būnantiems pailgintos dienos grupėje mažiau nei 3 val. – 0,3 procento kompensacijos dydžio už kiekvieną lankytą dieną);
7.1.2. mokiniams negaunantiems slaugos ar priežiūros (pagalbos) išlaidų tikslinės kompensacijos – 1 procentą BSI už kiekvieną lankytą dieną (mokiniams, būnantiems pailgintos dienos grupėje mažiau nei 3 val. – 0,5 procento BSI už kiekvieną lankytą dieną);
7.2. maitinimo mokestis už kiekvieną lankytą dieną.

III SKYRIUS
MOKESČIO LENGVATŲ TAIKYMAS

8. Nuo mokesčio už ikimokyklinio/priešmokyklinio ugdymo grupių mokinių maitinimą atleidžiamos šeimos:
8.1. kurios gauna socialinę pašalpą; 
[bookmark: _Hlk163805205]8.2. kurios pateikia centro direktoriui raštišką prašymą dėl maitinimo paslaugos centre atsisakymo. Atsisakius maitinimo paslaugos, vaikas įstaigoje gali būti ne ilgiau kaip 4 val. per dieną;
8.3. kurių vaikams teisės aktų nustatyta tvarka skiriamas privalomas ikimokyklinis ugdymas;
8.4. kurių vaikams, gydytojo skirtas pritaikytas maitinimas ir pritaikyto maitinimo patiekalų centro virtuvėje pagaminti nėra galimybių. Šie vaikai gali būti maitinami savo iš namų atneštu maistu. 
9. 50 procentų mokesčio už ikimokyklinių/priešmokyklinių grupių mokinių maitinimą moka:
9.1. šeimos, auginančios tris ir daugiau vaikų (vaikai iki 18 m., jei vaikai mokosi dieninėse visų tipų mokymo įstaigose – iki 24 m.);
9.2. šeimos, kurių vienas arba abu tėvai (kiti teisėti vaiko atstovai) mokosi dieninėse bet kurio tipo mokymo įstaigose;
9.3. šeimos, kurių ikimokyklinio ar priešmokyklinio ugdymo grupę lankančiam vaikui ar mokiniui nustatytas neįgalumas;
9.4. šeimos, kurių vienas ar abu tėvai (kiti teisėti vaiko atstovai) atlieka privalomąją karinę tarnybą.
10. Mokesčio už mokinių maitinimą dalis (pusryčiai ir vakarienė) gali būti neskaičiuojama, jei tėvai (kiti teisėti vaiko atstovai) pateikia raštišką prašymą dėl pusryčių ar vakarienės atsisakymo.
11. Priešmokyklinio ir mokyklinio amžiaus mokiniams, kuriems pagal Lietuvos Respublikos socialinės paramos mokiniams įstatymą priklauso nemokamas maitinimas, mokesčio už maitinimą dalis (pietūs) neskaičiuojama.
12. Maitinimo mokesčio lengvatos priešmokyklinio amžiaus mokiniams bei socialinių įgūdžių ugdymo programos mokiniams numatytos Mokinių nemokamo maitinimo Ukmergės rajono savivaldybės ugdymo įstaigose tvarkos apraše.
13. Nuo specialiųjų socialinių paslaugų mokesčio 50 procentų atleidžiamos šeimos, auginančios tris ir daugiau vaikų (vaikai iki 18 m. arba iki 24 m., jei mokosi dieninėse visų tipų mokymo įstaigose).
14. Nuo mokesčio už mokinio, turinčio didelius ir labai didelius specialiuosius ugdymosi poreikius, išlaikymą bendrabutyje tėvai (kiti teisėti vaiko atstovai) atleidžiami Lietuvos Respublikos teisės aktų nustatytą tvarką.

IV SKYRIUS
ATSAKOMYBĖ IR KONTROLĖ

15. Mokestis mokamas iki kito mėnesio 25 dienos:
15.1. už mokinio išlaikymo ikimokyklinio/priešmokyklinio ugdymo, pailgintoje dienos grupėje paslaugas;
15.2. už mokinio maitinimą.
16. Tėvai (kiti teisėti vaiko atstovai), kuriems priklauso mokesčio lengvatos, centro direktoriui ar kitam direktoriaus įgaliotam asmeniui pateikia:
16.1. aprašo 8.1 papunktyje numatytai lengvatai – pažymą iš rajono savivaldybės administracijos Socialinės paramos skyriaus apie pašalpos gavimą (lengvata taikoma nuo socialinės pašalpos paskyrimo datos, pateikus įstaigai pažymą ne vėliau kaip per 2 savaites);
16.2. aprašo 8.4 papunktyje numatytai lengvatai – gydytojo raštiškas nurodymas (Forma Nr. E027-1) dėl pritaikyto maitinimo;
16.3. aprašo 9.1 papunktyje ir 13 punkte numatytai lengvatai – pažymą iš seniūnijos, kurioje deklaruota gyvenamoji vieta, apie šeimos sudėtį ir pažymą iš mokymo įstaigos (jei vaikai iki 24 m. ir mokosi dieninėse visų tipų ugdymo įstaigose);
16.4. aprašo 9.2 papunktyje numatytai lengvatai – pažymą iš mokymosi įstaigos;
16.5. aprašo 9.3 papunktyje numatytai lengvatai – neįgalumo pažymėjimą ar kitus neįgalumą patvirtinančius dokumentus (pvz. neįgalumo lygio pažymą, sprendimą dėl vaiko neįgalumo lygio nustatymo);
16.6. aprašo 9.4 papunktyje numatytai lengvatai – pažymą iš karinio dalinio, kuriame atliekama karinė tarnyba.
17. Pažymas, kuriomis vadovaujantis atleidžiama nuo mokesčio arba taikomos mokesčio lengvatos, tėvai (kiti teisėti vaiko atstovai) pateikia centro direktoriui ar kitam centro direktoriaus įgaliotam asmeniui, priimant vaiką į centrą. Pažymos atnaujinamos kartą per metus iki einamųjų metų spalio 1 d.; socialinės pašalpos pažymos – pasibaigus galiojimo terminui.
18. Laiku nepateikus reikiamų dokumentų, mokestis skaičiuojamas bendra tvarka.
19. Atsiradus teisei į lengvatą, tėvai (kiti teisėti vaiko atstovai) pateikia pažymas centro direktoriui ar kitam centro direktoriaus įgaliotam asmeniui. Teisei į lengvatą pasibaigus, tėvai (kiti teisėti vaiko atstovai) informuoja centro direktorių ar kitą centro direktoriaus įgaliotą asmenį.
20. Centro direktorius vienašališkai turi teisę išbraukti vaiką iš ikimokyklinio ugdymo ar pailgintos dienos grupės sąrašų, jei:
20.1. vaikas be pateisinamos priežasties nelanko centro daugiau nei du mėnesius. Pateisinama priežastis – vaiko liga, laikas praleistas gydymo ar reabilitacijos įstaigose, tėvų kasmetinės, nemokamos atostogos;
20.2. tėvai (kiti teisėti vaiko atstovai) 2 mėnesius nemoka apskaičiuoto mokesčio.
21. Centro direktorius ar kitas centro direktoriaus įgaliotas asmuo supažindina tėvus (kitus teisėtus vaiko atstovus) su šiuo aprašu.
22. Tėvai (kiti teisėti vaiko atstovai) pasirašytinai mokymo sutartyje patvirtina, kad su šia tvarka susipažino.
23. Centro direktorius kontroliuoja, kad mokestis būtų teisingai apskaičiuotas ir sumokėtas laiku, taiko teisines priemones, užtikrinančias mokesčio surinkimą.

V SKYRIUS
BAIGIAMOSIOS NUOSTATOS

24. Aprašas skelbiamas Ukmergės savivaldybės bei centro internetinėje svetainėje.

